હોકિંગે દુનિયાને બ્રહ્માંડમાં સૌથી રહસ્યમય ગણાતા બ્લેક હોલ અંગેનું વિજ્ઞાન સમજાવ્યું હતું. ‘એ બ્રીફ હિસ્ટરી ઓફ ટાઇમ’ નામનું બેસ્ટ સેલર પુસ્તક લખનાર હોકિંગ નર્વસ સિસ્ટમ પર ગંભીર અસર કરતી અને શરીરને પાંગળું બનાવતી આમિયોટ્રોફિક લેટરલ સિક્લરોસિસ (એએલએસ) નામની બીમારીથી પીડાતા હતા. છતાં બ્રહ્માંડની માહિતી અને જ્ઞાન ઉજાગર કર્યાં હતાં. તેઓ મહાન વિજ્ઞાની આલ્બર્ટ આઇન્સ્ટાઇનની 139મી જન્મજયંતીએ જ નિધન પામ્યા હતા.